Flugu yfir 21.000 flugferðir með ranga jafnvægisútreikninga 13. janúar 2020 Frétt skrifuð kl. 23:33 Boeing 737 - 700 þota Southwest Airlines í lendingu í Púertó Ríkó Bandarísk flugmálayfirvöld ( FAA ) hafa sektað bandaríska flugfélagið Southwest Airlines fyrir að hafa framkvæmt ranga jafnvægis - og þyngdarútreiknina fyrir yfir 21.000 flugferðir sem félagið flaug á tilteknu tímabili . Fram kemur að 44 Boeing 737 þotum var flogið 21.505 sinnum í áætlunarflugi á tímabilinu frá 1. maí til 9. ágúst árið 2018 þar sem útreikningar er varðar jafnvægi og massa vélanna reyndust rangir . Flugfélagið bandaríska hefur verið gert að greiða um 480 milljónir króna í sekt en fram kemur að útreikningarnir er varða eigin tómaþyngd vélanna ( Basic Empty Weight ) voru rangir auk þess sem að úteikningur varðandi staðsetningu á massamiðju ( GC ) og kraftvægi ( momentum ) voru ekki réttir . Í yfirlýsingu frá FAA segir að þessar upplýsingar þurfa að vera réttar til þess að hver flugvél sé hlaðin rétt þegar kemur að fjölda farþega , staðetningu þeirra auk farms og eldsneytis . „ Þessar flugferðir uppfylltu ekki skilyrði samkvæmt starfsháttum flugfélagsins er varðar þyngd og jafnvægisdreifingu sem samþykktir hafa verið að flugmálayfirvöldum “ , segir í yfirlýsingu frá FAA . „ Þyngdar - og jafnvægisútreikningar er mikilvægur hluti er kemur að flugöryggi og á það við um allar flugvélar . Villur eða ófullnægjandi útreikningar geta bæði skert öryggi flugsins og haft áhrif á burðargetu flugvéla og orsakað að flugvél fer með stélið ofan í brautina í flugtaki og einnig orsakað erfiðleika er kemur að stöðugleika í flugi “ . Southwest Airlines hefur 30 daga til þess að svara bréfi FAA er varðar erindið .